Immanuel Justus von Essen

Immanuel Justus von Essen (ristiti 17. november 1719 Schwerin – 20. november 1780) oli Liivimaa vaimulik.

Immanuel Justus von Esseni isa oli Schwerini toomkantor Michael von Essen (u 1677−1727). 

Immanuel Justus von Essen õppis Jena ülikoolis, seejärel Liivimaal luteriusu pastorDie evangelischen Prediger Livlands bis 1918. Köln-Wien: Böhlau Verlag, 1977. Nr 436., 1743. aastast Liepupe (Pernigel), Skulte (Adjamünde) ja Pēterupe (Peterskapelle) ja aastatel 1744-1746 Sala (Holmhof) ja Piņķi kihelkonna koguduste (Pinkenhof) pastor. 1746–1755 diakon, 1755–1760 arhidiakon ja 1760. aastast Riia toomkiriku  Riia Peetri koguduse ülempastor 1760–1780, Riia linnakonsistooriumi assessor.

Immanuel Justus von Essen  rajas Essenite Liivimaa haru. Tema kolm poega Andreas Immanuel Edler von Essen (1757−1815), Paul Melchior Edler von Essen (1759−1813) ja Johann Theodor (1761−?) tõsteti 15. juulil (vkj) 1782 Püha Rooma keiser Leopold II poolt aadliseisusse ja nad sai perekonnanimeks Edler von Essen.

Esseni kirjakogu
Kultuurilukku on von Essen läinud enda koguga suurmeeste kirjadest, millest olulise osa avaldas Tartu Ülikooli raamatukogu esimene direktor Karl Morgenstern (keda ekslikult on peetud ka kogu koostajaks; koostamise asjaolud selgitas välja kultuuriloolane Mare Rand). Kirjakogu kinkis 1806. aastal Tartu Ülikoolile tema poeg Riia raehärra Andreas Immanuel Edler von Essen (1757−1815), osa kogust jäi ka Morgensterni eravaldusse.Katre Kaju "Wilhelm Süssi pilt Karl Morgensternist kui õpetajast ja õpetlasest" Rmt: "Duo saecula philologiae classicae in Estonia", Morgensterni Seltsi toimetised I, Tartu, 2003, lk 72.

Von Esseni kogutud kirjade autorite ja adressaatide seas on näiteks Carl Philipp Emanuel Bach, Georg Philipp Telemann, Carl Linné, Johann Gottfried von Herder, Gottlieb Schlegel, Daniel Bernoulli, Leonhard Euler, Anders Celsius, Nikolaus von Amsdorf, Anhalt-Dessau vürst Georg III Vaga, André Dacier, Francesco Maria Zanotti, vürst Bogusław Radziwiłł, Georg II Rákóczi, Nikolaus Ludwig von Zinzendorf jpt. Kirju säilitatakse tänini Tartu Ülikooli raamatukogus.Päring "Essen, Immanuel Justus von, 1719-1780, omanik" raamatukogude andmebaasis Ester.

Vaata ka
Essen (Greifswaldi suguvõsa)

Viited

Kirjandus
Die evangelischen Prediger Livlands bis 1918. Köln-Wien: Böhlau Verlag, 1977. Nr 436.

Kategooria:Läti luteriusu vaimulikud
Kategooria:Jena ülikooli vilistlased
Kategooria:Kollektsionäärid
Kategooria:Sündinud 1719
Kategooria:Surnud 1780
Kategooria:Riia Püha Peetri koguduse vaimulikud